Mare Tommingas

Mare Tommingas (sündinud 6. novembril 1959 Tallinnas) on eesti baleriin, koreograaf ja lavastaja.Raimu Hanson, "Mare Tommingas loodab, et Vanemuise uus balletijuht ei hakka kohe lammutama", Postimees, 16. aprill 2024 (vaadatud 05.11.2024)

1978. aastal lõpetas ta Tallinna koreograafiakooli. 1990. aastal täiendas ta end moderntantsu alal Kölnis, õpinguid rahastas stipendiumiga Goethe instituut.

1978–1989 töötas Mare Tommingas Tartus Vanemuise teatris balletiartistina, 1989–1998 balletisolisti ja koreograafina. 1998-2024 oli ta Vanemuise teatri balletijuht.

1992. aastal asutas Tommingas teatri juurde tantsu- ja balletikooli.

Lisaks lavastamisele ja koreograafiale on ta kujundanud suuremale osale oma tantsulavastustest ka kostüümid ja lava. Samuti on ta lavastanud kontserte ning korraldanud Vanemuise esimese balletijuhi Ida Urbeli mälestuseks tantsufestivali I.D.A. (International Dance Activity).

2009. aastast on ta rahvusvahelise tantsunõukogu CID-Unesco liige.

Tunnustus
 1996 Eesti Teatriliidu muusikaauhind
 2006 Valgetähe IV klassi teenetemärk
 2007 Eesti Kultuurkapitali näitekunsti aastapreemia (silmapaistva panuse eest "Vanemuise" balleti arendamisel)
 2007 Eesti Teatriliidu balletiauhind
 2010 Tartu Kultuurkapitali aastapreemia
 2017 Tartu Tähe kavaler"Tartu uued aukodanikud on Väino Kull, Üllar Põvvat ja Rein Taagepera" Tartu Postimees, 16. veebruar 2017
 2021 Salme Reegi nimeline lasteteatri auhind

 Isiklikku 
Tema abikaasa on näitleja Aivar Tommingas.

Viited

Välislingid

 Raimu Hanson, "Mare Tommingas loodab, et Vanemuise uus balletijuht ei hakka kohe lammutama", Postimees, 16. aprill 2024

Kategooria:Vanemuise balletitantsijad
Kategooria:Eesti koreograafid
Kategooria:Eesti balletilavastajad
Kategooria:Valgetähe IV klassi teenetemärgi kavalerid
Kategooria:Sündinud 1959